Hans Herrmann

Hans Herrmann (23. veebruar 1928 Stuttgart, Baden-Württemberg, Saksamaa – 9. jaanuar 2026) oli Saksamaa Vormel 1  sõitja ja kestvussõitude võidusõitja.

Ta osales Vormel 1 maailmameistrivõistluste 21 etapil hooaegadel 1953–1955, 1957–1961, 1966 ja 1969. Karjääri jooksul kogus Herrmann 10 MM-punkti ning saavutas ühe poodiumikoha, tulles 1954. aasta Šveitsi Grand Prix'il kolmandaks. Samal hooajal sõitis ta Prantsusmaa Grand Prix'il välja võistluse kiireima ringi, kuigi katkestas sõidu.

Lisaks Vormel 1 sarjale osales Herrmann aktiivselt kestvussõitudes. Tema suurimaks saavutuseks oli 1970. aasta Le Mansi 24 tunni sõidu võit Porsche 917 autol koos Richard Attwoodiga. Varem oli ta Le Mansis saavutanud kolmanda koha 1958. aastal ning teise koha 1969. aastal.

Herrmann osales ka mitmetel teistel mainekatel autovõistlustel, sealhulgas Mille Miglial, Targa Florios ja Nürburgringi 1000 km sõidul.

 Viited 

Kategooria:Saksamaa Vormel 1 piloodid
Kategooria:Sündinud 1928
Kategooria:Surnud 2026